megalaa/coptic-corpora huggingface dataset:
Text: 09_I Samuel_14
Coptic: ⲁⲩⲱ ⲡⲗⲁⲟⲥ ⲡⲉϫⲁϥ ⲛⲥⲁⲟⲩⲗ ϫⲉⲉⲛⲉ ⲡϩⲟⲟⲩ ϩⲏ ϥⲛⲁⲙⲟⲩ ⲛϭⲓⲡⲉⲛⲧⲁϥⲉⲓⲣⲉ ⲙⲡⲉⲓⲛⲟϭ ⲛⲟⲩϫⲁⲓ ϩⲙⲡⲓⲥⲣⲁⲏⲗ ⲡϫⲟⲉⲓⲥ ⲟⲛϩ ϫⲉⲉϣⲱⲡⲉ ⲟⲩⲛ ⲟⲩⲃⲱ ⲛⲟⲩⲱⲧ ⲛⲁϩⲉ ⲉⲃⲟⲗ ϩⲛⲧⲉϥⲁⲡⲉ ⲉϩⲣⲁⲓ ⲉϫⲙⲡⲕⲁϩ ϫⲉⲡⲗⲁⲟⲥ ⲙⲡⲛⲟⲩⲧⲉ ⲁϥⲉⲓⲣⲉ ⲙⲡⲉⲓⲛⲟϭ ⲛⲛⲟⲃⲉ ⲁⲩⲱ ⲡⲗⲁⲟⲥ ⲁϥϣⲗⲏⲗ ⲉϩⲣⲁⲓ ⲉⲡⲛⲟⲩⲧⲉ ⲉϩⲣⲁⲓ ⲉϫⲛⲓⲱⲛⲁⲑⲁⲛ ⲙⲡⲉϩⲟⲟⲩ ⲉⲧⲙⲙⲁⲩ ⲁⲩⲱ ⲙⲡⲉϥⲙⲟⲩ
English: And the people said to Saul, Shall he that has wrought this great salvation in Israel be put to death this day? As the Lord lives, there shall not fall to the ground one of the hairs of his head; for the people of God have wrought successfully this day. And the people prayed for Jonathan in that day, and he died not.
Text: 09_I Samuel_14
Coptic: ⲥⲁⲟⲩⲗ ⲇⲉ ⲁϥⲃⲱⲕ ⲉⲣⲁⲧⲟⲩ ⲛⲛⲁⲗⲗⲟⲫⲩⲗⲟⲥ ⲁⲩⲱ ⲛⲁⲗⲗⲟⲫⲩⲗⲟⲥ ⲁⲩⲟⲗⲟⲩ ⲉϩⲣⲁⲓ ⲉⲛⲉⲩⲙⲁ
English: And Saul went up from following the Philistines; and the Philistines departed to their place.
Text: 09_I Samuel_14
Coptic: ⲁⲩⲱ ⲥⲁⲟⲩⲗ ⲁϥⲕⲗⲏⲣⲟⲩ ⲉⲧⲣⲉϥⲣⲣⲟ ⲁϥϣⲱⲡⲉ ⲛⲟⲩⲛⲟϭ ⲛϩⲱⲃ ⲉϫⲙⲡⲓⲥⲣⲁⲏⲗ ⲁⲩⲱ ⲛⲉϥⲡⲟⲗⲉⲙⲉⲓ ⲙⲛⲛⲉϫⲁϫⲉ ⲧⲏⲣⲟⲩ ⲉⲧϩⲙⲡⲉϥⲕⲱⲧⲉ ⲙⲱⲁⲃ ⲙⲛⲛⲉϣⲏⲣⲉ ⲛⲁⲙⲙⲱⲛ ⲁⲩⲱ ⲛϣⲏⲣⲉ ⲛⲉⲇⲱⲙ ⲁⲩⲱ ⲙⲛⲛⲉⲑⲁⲓⲃⲱⲣ ⲙⲛⲡⲣⲣⲟ ⲛⲥⲟⲩⲃⲁ ⲁⲩⲱ ⲙⲛⲛⲁⲗⲗⲟⲫⲩⲗⲟⲥ ⲡⲙⲁ ⲉϣⲁϥⲃⲱⲕ ⲉⲣⲟϥ ϣⲁϥⲟⲩϫⲁⲓ ⲛϩⲏⲧϥ
English: And Saul received the kingdom, by lot he inherits the office of ruling over Israel: and he fought against all his enemies round about, against Moab, and against the children of Ammon, and against the children of Edom, and against Baethaeor, and against the king of Suba, and against the Philistines: whithersoever he turned, he was victorious.
Text: 09_I Samuel_14
Coptic: ⲁⲩⲱ ⲁϥⲉⲓⲣⲉ ⲛⲟⲩϭⲟⲙ ⲉⲥⲛⲁϣⲧ ⲁϥⲡⲁⲧⲁⲥⲥⲉⲓ ⲙⲡⲁⲙⲁⲗⲏⲕ ⲁⲩⲱ ⲁϥⲛⲟⲩϩⲙ ⲙⲡⲓⲥⲣⲁⲏⲗ ⲛⲧⲟⲟⲧⲟⲩ ⲛⲛⲉⲧⲑⲗⲓⲃⲉ ⲙⲙⲟⲟⲩ
English: And he wrought valiantly, and smote Amalec, and rescued Israel out of the hand of them that trampled on him.
Text: 09_I Samuel_14
Coptic: ⲛϣⲏⲣⲉ ⲇⲉ ⲛⲥⲁⲟⲩⲗ ⲛⲁⲓ ⲛⲉ ⲓⲱⲛⲁⲑⲁⲛ ⲙⲛⲓⲉⲥⲟⲩⲗ ⲁⲩⲱ ⲙⲉⲗⲭⲓⲥⲁ ⲁⲩⲱ ⲛⲣⲁⲛ ⲛⲧⲉϥϣⲉⲉⲣⲉ ⲥⲛⲧⲉ ⲡⲣⲁⲛ ⲛⲧϣⲣⲡⲙⲓⲥⲉ ⲡⲉ ⲙⲉⲣⲱϥ ⲡⲣⲁⲛ ⲛⲧⲙⲉϩⲥⲛⲧⲉ ⲡⲉ ⲙⲉⲗⲭⲱⲗ
English: And the sons of Saul were Jonathan, and Jessiu, and Melchisa: and these were the names of his two daughters, the name of the first-born Merob, and the name of the second Melchol.
Text: 09_I Samuel_14
Coptic: ⲡⲣⲁⲛ ⲇⲉ ⲛⲧⲉϥⲥϩⲓⲙⲉ ⲡⲉ ⲁⲭⲓⲛⲟⲟⲃ ⲧϣⲉⲉⲣⲉ ⲛⲁⲭⲓⲛⲁⲁⲥ ⲁⲩⲱ ⲡⲣⲁⲛ ⲙⲡⲉϥⲁⲣⲭⲓⲥⲧⲣⲁⲧⲏⲅⲟⲥ ⲡⲉ ⲁⲃⲉⲛⲛⲏⲣ ⲡϣⲏⲣⲉ ⲛⲛⲏⲣ ⲡϣⲏⲣⲉ ⲛⲧϩⲙϩⲁⲗ ⲛⲥⲁⲟⲩⲗ
English: And the name of his wife was Achinoom, the daughter of Achimaa: and the name of his captain of the host was Abenner, the son of Ner, son of a kinsman of Saul.
Text: 09_I Samuel_14
Coptic: ⲁⲩⲱ ϭⲓⲥ ⲡⲉ ⲡⲉⲓⲱⲧ ⲛⲥⲁⲟⲩⲗ ⲁⲩⲱ ⲛⲏⲣ ⲡⲉ ⲡⲉⲓⲱⲧ ⲛⲁⲃⲉⲛⲛⲏⲣ ⲡϣⲏⲣⲉ ⲛⲓⲁⲃⲓⲛ ⲡϣⲏⲣⲉ ⲛⲁⲃⲓⲏⲣ
English: And Kis was the father of Saul, and Ner, the father of Abenezer, was son of Jamin, son of Abiel.
Text: 09_I Samuel_14
Coptic: ⲁⲩⲱ ⲡⲡⲟⲗⲉⲙⲟⲥ ⲛⲉϥⲛⲁϣⲧ ⲉϫⲛⲛⲁⲗⲗⲟⲫⲩⲗⲟⲥ ⲛⲛⲉϩⲟⲟⲩ ⲧⲏⲣⲟⲩ ⲛⲥⲁⲟⲩⲗ ⲁⲩⲱ ⲥⲁⲟⲩⲗ ⲛⲧⲉⲣⲉϥⲛⲁⲩ ⲉⲣⲱⲙⲉ ⲛⲓⲙ ⲛⲇⲩⲛⲁⲧⲟⲥ ⲁⲩⲱ ⲣⲱⲙⲉ ⲛⲓⲙ ⲉϥϫⲟⲟⲣ ⲁϥⲥⲟⲟⲩϩⲟⲩ ⲉϩⲟⲩⲛ ⲉⲣⲟⲟⲩ
English: And the war was vehement against the Philistines all the days of Saul; and when Saul saw any mighty man, and any valiant man, then he took them to himself.
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲇⲉ ⲛⲥⲁⲟⲩⲗ ϫⲉⲡϫⲟⲉⲓⲥ ⲁϥⲧⲛⲛⲟⲟⲩⲧ ⲉⲧⲁϩⲥⲕ ⲛⲣⲣⲟ ⲉϫⲙⲡⲓⲥⲣⲁⲏⲗ ⲧⲉⲛⲟⲩ ϭⲉ ⲥⲱⲧⲙ ⲉⲡⲉϩⲣⲟⲟⲩ ⲙⲡϫⲟⲉⲓⲥ
English: And Samuel said to Saul, The Lord sent me to anoint thee king over Israel: and now hear the voice of the Lord.
Text: 09_I Samuel_15
Coptic: ⲛⲁⲓ ⲛⲉ ⲛⲧⲁⲡϫⲟⲉⲓⲥ ⲥⲁⲃⲃⲁⲱⲑ ϫⲟⲟⲩ ϫⲉⲧⲉⲛⲟⲩ ϯⲛⲁϫⲓ ⲕⲃⲁ ⲙⲡⲁⲙⲁⲗⲏⲕ ⲛⲛⲉⲛⲧⲁϥⲁⲁⲩ ⲙⲡⲓⲥⲣⲁⲏⲗ ⲛⲧϩⲉ ⲛⲧⲁϥⲉⲓ ⲉⲃⲟⲗ ϩⲏⲧϥ ϩⲛⲧⲉϩⲓⲏ ⲉϥⲛⲏⲩ ⲉⲃⲟⲗ ϩⲛⲕⲏⲙⲉ
English: Thus said the Lord of hosts, Now will I take vengeance for what Amalec did to Israel, when he met him in the way as he came up out of Egypt.
Text: 09_I Samuel_15
Coptic: ⲧⲉⲛⲟⲩ ϭⲉ ⲃⲱⲕ ⲁⲩⲱ ⲕⲛⲁⲡⲁⲧⲁⲥⲥⲉⲓ ⲙⲡⲁⲙⲁⲗⲏⲕ ⲙⲛⲓⲉⲣⲓⲙ ⲙⲛⲛⲉⲧϣⲟⲟⲡ ⲛⲁϥ ⲧⲏⲣⲟⲩ ⲛⲅⲧⲉⲙⲧⲟⲩϫⲉ ⲗⲁⲁⲩ ⲉⲃⲟⲗ ⲛϩⲏⲧⲟⲩ ⲛⲅⲃⲟⲧϥ ⲉⲃⲟⲗ ⲁⲩⲱ ⲛⲅⲕⲁⲁϥ ⲛⲃⲟⲧⲉ ϩⲛⲟⲩⲃⲟⲧⲉ ⲙⲛⲛⲉⲧϣⲟⲟⲡ ⲛⲁϥ ⲧⲏⲣⲟⲩ ⲛⲅⲧⲙϯⲥⲟ ⲉⲣⲟϥ ⲛⲅϩⲱⲧⲃ ⲛϫⲓⲛ ϩⲟⲟⲩⲧ ϣⲁⲥϩⲓⲙⲉ ⲁⲩⲱ ϫⲓⲛϣⲏⲣⲉ ⲕⲟⲩⲓ ϣⲁⲡⲉⲧϫⲓⲉⲕⲓⲃⲉ ⲁⲩⲱ ⲛϫⲓⲛ ⲟⲩⲙⲁⲥⲉ ϣⲁⲟⲩⲉⲥⲟⲟⲩ ⲁⲩⲱ ⲛϫⲓⲛ ⲟⲩϭⲁⲙⲟⲩⲗ ϣⲁⲟⲩⲉⲓⲱ
English: And now go, and thou shalt smite Amalec and Hierim and all that belongs to him, and thou shalt not save anything of him alive, but thou shalt utterly destroy him: and thou shalt devote him and all his to destruction, and thou shalt spare nothing belonging to him; and thou shalt slay both man and woman, and infant and suckling, and calf and sheep, and camel and ass.
Text: 09_I Samuel_15
Coptic: ⲥⲁⲟⲩⲗ ⲇⲉ ⲁϥⲡⲁⲣⲁⲅⲅⲓⲗⲉ ⲙⲡⲉϥⲗⲁⲟⲥ ⲁⲩⲱ ⲁϥϭⲙ ⲡⲉⲩϣⲓⲛⲉ ϩⲛⲅⲁⲃⲁⲁ ⲡⲓⲥⲣⲁⲏⲗ ⲁϥⲉⲣ ϩⲙⲉ ⲛⲧⲃⲁ ⲙⲙⲏⲏϣⲉ ⲁⲩⲱ ⲓⲟⲩⲇⲁⲥ ⲁϥⲣ ϣⲟⲙⲛⲧ ⲛⲧⲃⲁ ⲙⲙⲏⲏϣⲉ
English: And Saul summoned the people, and he numbered them in Galgala, four hundred thousand regular troops, and Juda thirty thousand regular troops.
Text: 09_I Samuel_15
Coptic: ⲥⲁⲟⲩⲗ ⲇⲉ ⲁϥⲉⲓ ⲉϩⲣⲁⲓ ⲉⲙⲡⲟⲗⲓⲥ ⲙⲡⲁⲙⲁⲗⲏⲕ ⲁϥⲥⲙⲛ ⲕⲣⲟϥ ϩⲙⲡⲉⲭⲓⲙⲁⲣⲟⲥ
English: And Saul came to the cities of Amalec, and laid wait in the valley.
Text: 09_I Samuel_15
Coptic: ⲁⲩⲱ ⲡⲉϫⲉⲥⲁⲟⲩⲗ ⲙⲡⲕⲓⲛⲛⲁⲓⲟⲥ ϫⲉⲧⲱⲟⲩⲛ ⲛⲅⲉⲓ ⲉⲃⲟⲗ ⲟⲩⲇⲉ ⲡⲁⲙⲁⲗⲏⲕ ϫⲉⲛⲛⲁⲧⲁⲕⲟⲕ ⲛⲧⲉϥϩⲉ ⲁⲩⲱ ⲛⲧⲟⲕ ⲁⲕⲉⲓⲣⲉ ⲛⲟⲩⲛⲁ ⲙⲛⲛⲉϣⲏⲣⲉ ⲙⲡⲓⲥⲣⲁⲏⲗ ⲛⲧⲉⲣⲟⲩⲉⲓ ⲉⲃⲟⲗ ϩⲛⲕⲏⲙⲉ ⲁⲩⲱ ⲡⲅⲓⲛⲛⲁⲓⲟⲥ ⲁϥⲧⲱⲟⲩⲛ ⲁϥⲓ ⲉⲃⲟⲗ ⲟⲩⲧⲉ ⲡⲁⲙⲁⲗⲏⲕ
English: And Saul said to the Kinite, Go, and depart out of the midst of the Amalekites, lest I put thee with them; for thou dealedst mercifully with the children of Israel when they went up out of Egypt. So the Kinite departed from the midst of Amalec.
Text: 09_I Samuel_15
Coptic: ⲥⲁⲟⲩⲗ ⲇⲉ ⲁϥⲡⲁⲧⲁⲥⲥⲉⲓ ⲙⲡⲁⲙⲁⲗⲏⲕ ϫⲓⲛⲛⲉⲩⲉⲓⲗⲁⲧ ϣⲁⲉϩⲣⲁⲓ ⲉⲥⲟⲩⲣ ⲧⲉⲧⲉⲙⲡϩⲁⲁⲧⲉ ⲉⲃⲟⲗ ⲛⲕⲏⲙⲉ
English: And Saul smote Amalec from Evilat to Sur fronting Egypt.
Text: 09_I Samuel_15
Coptic: ⲁⲩⲱ ⲁϥϭⲱⲡⲉ ⲛⲁⲅⲁⲣ ⲡⲣⲣⲟ ⲙⲡⲁⲙⲁⲗⲏⲕ ⲉϥⲟⲛϩ ⲁⲩⲱ ⲡⲉϥⲙⲏⲏϣⲉ ⲧⲏⲣϥ ⲁϥϩⲟⲧⲃⲟⲩ ϩⲛⲧⲧⲁⲡⲣⲟ ⲛⲧⲥⲏϥⲉ
English: And he took Agag the king of Amalec alive, and he slew all the people and Hierim with the edge of the sword.
Text: 09_I Samuel_15
Coptic: ⲥⲁⲟⲩⲗ ⲇⲉ ⲙⲛⲡⲉϥⲗⲁⲟⲥ ⲧⲏⲣϥ ⲁϥϩⲁⲣⲉϩ ⲉⲁⲅⲁⲅ ⲉϥⲟⲛϩ ⲁⲩⲱ ⲛⲉⲧⲛⲁⲛⲟⲩⲟⲩ ϩⲛⲛⲉⲥⲟⲟⲩ ⲙⲛⲛⲉϩⲟⲟⲩ ⲙⲛⲛⲉⲩϩⲣⲏⲩⲉ ⲙⲛⲛⲉⲩⲙⲁ ⲛⲉⲗⲟⲟⲗⲉ ⲙⲛⲛⲉⲩⲁⲅⲁⲑⲟⲛ ⲧⲏⲣⲟⲩ ⲙⲡⲉϥⲉⲣϩⲛⲁϥ ⲉⲧⲁⲕⲟⲟⲩ ⲉⲛⲕⲁ ⲇⲉ ⲛⲓⲙ ⲉⲧⲥⲟⲧⲡ ⲁⲛ ⲁⲩⲱ ⲉⲧⲥⲏϣ ⲁϥⲧⲁⲕⲟⲟⲩ
English: And Saul and all the people saved Agag alive, and the best of the flocks, and of the herds, and of the fruits, of the vineyards, and of all the good things; and they would not destroy them: but every worthless and refuse thing they destroyed.
Text: 09_I Samuel_15
Coptic: ⲁⲩⲱ ⲡϣⲁϫⲉ ⲙⲡϫⲟⲉⲓⲥ ⲁϥϣⲱⲡⲉ ϣⲁⲥⲁⲙⲟⲩⲏⲗ ⲉϥϫⲱ ⲙⲙⲟⲥ ⲛⲁϥ
English: And the word of the Lord came to Samuel, saying,
Text: 09_I Samuel_15
Coptic: ϫⲉⲁⲓⲉⲣϩⲧⲏⲓ ϫⲉⲁⲓⲧⲱϩⲥ ⲛⲥⲁⲟⲩⲗ ⲉⲧⲣⲉϥϣⲱⲡⲉ ⲛⲣⲣⲟ ϫⲉⲁϥⲕⲧⲟϥ ⲁϥⲥⲁϩⲱⲱϥ ⲉⲃⲟⲗ ⲙⲙⲟⲓ ⲙⲡⲉϥϩⲁⲣⲉϩ ⲉⲛⲁϣⲁϫⲉ ⲥⲁⲙⲟⲩⲏⲗ ⲇⲉ ⲁϥⲟⲩⲱⲗⲥ ⲛϩⲏⲧ ⲁⲩⲱ ⲁϥⲱϣ ⲉϩⲣⲁⲓ ⲉⲡϫⲟⲉⲓⲥ ⲛⲧⲉⲩϣⲏ ⲧⲏⲣⲥ
English: I have repented that I have made Saul to be king: for he has turned back from following me, and has not kept my word. And Samuel was grieved, and cried to the Lord all night.
Text: 09_I Samuel_15
Coptic: ⲁⲩⲱ ⲥⲁⲙⲟⲩⲏⲗ ⲁϥϣⲟⲣⲡϥ ⲁϥⲃⲱⲕ ⲉⲣⲁⲧϥ ⲙⲡⲓⲥⲣⲁⲏⲗ ⲙⲡⲉϥϩⲧⲟⲟⲩⲉ ⲁⲩⲧⲁⲙⲉ ⲥⲁⲟⲩⲗ ⲇⲉ ⲉⲩϫⲱ ⲙⲙⲟⲥ ϫⲉⲥⲁⲙⲟⲩⲏⲗ ⲁϥⲃⲱⲕ ⲉϩⲣⲁⲓ ⲉⲡⲕⲁⲣⲙⲏⲗⲟⲥ ⲁⲩⲱ ⲉⲓⲥ ⲥⲁⲟⲩⲗ ⲁϥⲥⲙⲛ ⲧⲟⲟⲧϥ ⲉⲥⲱⲁⲃ ⲁϥⲕⲧⲉ ⲡⲉϥϩⲁⲣⲙⲁ ⲁϥⲉⲓ ⲉϩⲣⲁⲓ ⲉⲅⲁⲗⲅⲁⲗⲁ
English: And Samuel rose early and went to meet Israel in the morning, and it was told Saul, saying, Samuel has come to Carmel, and he has raised up help for himself: and he turned his chariot, and came down to Galgala to Saul; and, behold, he was offering up a whole-burnt-offering to the Lord, the chief of the spoils which he brought out of Amalec.
Text: 09_I Samuel_15
Coptic: ⲁⲩⲱ ⲥⲁⲙⲟⲩⲏⲗ ⲁϥⲉⲓ ⲉⲣⲁⲧϥ ⲛⲥⲁⲟⲩⲗ ⲁⲩⲱ ⲉⲓⲥ ⲥⲁⲟⲩⲗ ⲛⲉϥⲧⲁⲗⲟ ⲉϩⲣⲁⲓ ⲙⲡⲉϥϭⲗⲓⲗ ⲙⲙⲁϩ ⲙⲡϫⲟⲉⲓⲥ ϩⲛⲛⲉⲥⲱⲧⲡ ⲛⲛⲉϣⲱⲗ ⲛⲁⲓ ⲛⲧⲁϥⲉⲛⲧⲟⲩ ⲉϩⲣⲁⲓ ϩⲙⲡⲁⲙⲁⲗⲏⲕ ⲁⲩⲱ ⲥⲁⲙⲟⲩⲏⲗ ⲁϥⲓ ⲉⲣⲁⲧϥ ⲛⲥⲁⲟⲩⲗ ⲡⲉϫⲉⲥⲁⲟⲩⲗ ⲛⲁϥ ϫⲉⲕⲥⲙⲁⲙⲁⲁⲧ ⲛⲧⲟⲕ ⲛⲧⲟⲟⲧϥ ⲙⲡϫⲟⲉⲓⲥ ⲁⲓⲧⲁϩⲉ ⲡϣⲁϫⲉ ⲉⲣⲁⲧϥ ⲛⲧⲁⲡϫⲟⲉⲓⲥ ϫⲟⲟϥ
English: And Samuel came to Saul: and Saul said to him, Blessed art thou of the Lord: I have performed all that the Lord said.
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲛⲁϥ ϫⲉⲟⲩ ⲡⲉ ⲡⲉϩⲣⲟⲟⲩ ⲙⲡⲓⲟϩⲉ ⲛⲉⲥⲟⲟⲩ ⲉⲧⲧⲁϩⲟ ⲛⲛⲁⲙⲁⲁϫⲉ ⲁⲩⲱ ⲡⲉϩⲣⲟⲟⲩ ⲛⲛⲓⲁϩⲟⲟⲩ ⲉϯⲥⲱⲧⲙ ⲁⲛⲟⲕ ⲉⲣⲟϥ
English: And Samuel said, What then is the bleating of this flock in my ears, and the sound of the oxen which I hear?
Text: 09_I Samuel_15
Coptic: ⲡⲉϫⲉⲥⲁⲟⲩⲗ ⲛⲁϥ ϫⲉⲛⲧⲁⲓⲉⲛⲧⲟⲩ ⲉⲃⲟⲗ ϩⲙⲡⲁⲙⲁⲗⲏⲕ ⲛⲥⲱⲧⲡ ⲛⲛⲟϩⲉ ⲛⲉⲥⲟⲟⲩ ⲙⲛⲛⲉϩⲟⲟⲩ ⲛⲧⲁⲡⲗⲁⲟⲥϩⲁⲣⲉϩ ⲉⲣⲟⲟⲩ ⲉⲧⲁⲗⲟⲟⲩ ⲉϩⲣⲁⲓ ⲛϩⲛⲑⲩⲥⲓⲁ ⲙⲡϫⲟⲉⲓⲥ ⲡⲉⲕⲛⲟⲩⲧⲉ ⲛⲕⲟⲟⲩⲉ ⲇⲉ ⲧⲏⲣⲟⲩ ⲁⲓⲧⲁⲕⲟⲟⲩ
English: And Saul said, I have brought them out of Amalec, that which the people preserved, even the best of the sheep, and of the cattle, that it might be sacrificed to the Lord thy God, and the rest have I utterly destroyed.
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲉϩⲟⲩⲛ ϩⲛⲥⲁⲟⲩⲗ ϫⲉϭⲱ ⲛⲧⲁⲧⲁⲙⲟⲕ ⲉⲛⲉϣⲁϫⲉ ⲛⲧⲁⲡϫⲟⲉⲓⲥ ϫⲟⲟⲩ ⲉⲣⲟⲓ ⲛⲧⲉⲩϣⲏ ⲡⲉϫⲁϥ ⲛⲁϥ ϫⲉⲁϫⲓⲥⲟⲩ
English: And Samuel said to Saul, Stay, and I will tell thee what the Lord has said to me this night: and he said to him, Say on.
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲛⲥⲁⲟⲩⲗ ϫⲉⲙⲏ ⲛⲉⲕⲥⲟⲃⲉⲕ ⲁⲛ ⲛⲧⲟⲕ ⲙⲡⲉⲙⲧⲟ ⲉⲃⲟⲗ ⲙⲡⲙⲏⲏϣⲉ ⲛⲧⲉⲡϩⲩⲗⲏ ⲙⲡⲓⲥⲣⲁⲏⲗ ⲁⲩⲱ ⲡϫⲟⲉⲓⲥ ⲁϥⲧⲁϩⲥⲕ ⲉⲧⲣⲉⲕϣⲱⲡⲉ ⲛⲣⲣⲟ ⲉϫⲙⲡⲓⲥⲣⲁⲏⲗ
English: And Samuel said to Saul, Art thou not little in his eyes, though a leader of one of the tribes of Israel? and yet the Lord anointed thee to be king over Israel.
Text: 09_I Samuel_15
Coptic: ⲁⲩⲱ ⲡϫⲟⲉⲓⲥ ⲁϥϫⲟⲟⲩⲕ ϩⲛⲧⲉϥϩⲓⲏ ⲉⲁϥϫⲟⲟⲥ ⲛⲁⲕ ϫⲉⲃⲱⲕ ⲛⲅⲧⲁⲕⲟ ⲁⲩⲱ ⲛⲅⲃⲱⲧⲉ ⲉⲃⲟⲗ ⲛⲛⲉⲧⲣⲛⲟⲃⲉ ⲉⲣⲟⲓ ⲉⲧⲉⲡⲁⲙⲁⲗⲏⲕ ⲡⲉ ⲛⲅⲡⲟⲩⲗⲩⲙⲉⲓ ⲛⲙⲙⲁⲩ ϣⲁⲛⲧⲉⲕⲟϫⲛⲟⲩ
English: And the Lord sent thee on a journey, and said to thee, Go, and utterly destroy: thou shalt slay the sinners against me, even the Amalekites; and thou shalt war against them until thou have consumed them.
Text: 09_I Samuel_15
Coptic: ⲉⲧⲃⲉⲟⲩ ϭⲉ ⲙⲡⲉⲕⲥⲱⲧⲙ ⲛⲥⲁⲡⲉϩⲣⲟⲟⲩ ⲙⲡϫⲟⲉⲓⲥ ⲁⲗⲗⲁ ⲁⲕϯ ⲙⲡⲉⲕⲟⲩⲟⲓ ⲉϫⲛⲛⲉϣⲱⲗ ⲉϥⲓⲧⲟⲩ ⲁⲩⲱ ⲁⲕⲉⲓⲣⲉ ⲙⲡⲡⲟⲛⲏⲣⲟⲛ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ
English: And why didst not thou hearken to the voice of the Lord, but didst haste to fasten upon the spoils, and didst that which was evil in the sight of the Lord?
Text: 09_I Samuel_15
Coptic: ⲡⲉϫⲉⲥⲁⲟⲩⲗ ⲛⲥⲁⲙⲟⲩⲏⲗ ϫⲉⲉⲃⲟⲗ ϫⲉⲁⲓⲥⲱⲧⲙ ⲛⲥⲁⲡⲉϩⲣⲟⲟⲩ ⲙⲡⲗⲁⲟⲥ ⲁⲩⲱ ⲁⲓⲙⲟⲟϣⲉ ϩⲛⲧⲉϩⲓⲏ ⲛⲧⲁⲡϫⲟⲉⲓⲥ ϫⲟⲟⲩⲧ ⲛϩⲏⲧⲥ ⲁⲓⲉⲓⲛⲉ ⲛⲁⲅⲁⲣ ⲡⲣⲣⲟ ⲙⲡⲁⲙⲁⲗⲏⲕ ⲉϥⲟⲛϩ ⲁⲩⲱ ⲡⲁⲙⲁⲗⲏⲕ ⲁⲓⲃⲟⲧϥ ⲉⲃⲟⲗ
English: And Saul said to Samuel, Because I listened to the voice of the people: yet I went the way by which the Lord sent me, and I brought Agag the king of Amalec, and I destroyed Amalec.
Text: 09_I Samuel_15
Coptic: ⲡⲗⲁⲟⲥ ⲇⲉ ⲁϥϫⲓ ⲉⲃⲟⲗ ϩⲛⲛⲉϣⲱⲗ ⲛⲛⲟϩⲉ ⲛⲉⲥⲟⲟⲩ ⲙⲛⲛⲉϩⲟⲟⲩ ⲛⲥⲱⲧⲡ ⲛϣⲟⲗⲥ ⲉⲧⲁⲗⲟⲟⲩ ⲉϩⲣⲁⲓ ⲛⲟⲩⲑⲩⲥⲓⲁⲙⲡϫⲟⲉⲓⲥ ⲡⲉⲛⲛⲟⲩⲧⲉ ϩⲛⲅⲁⲗⲅⲁⲗⲁ
English: But the people took of the spoils the best flocks and herds out of that which was destroyed, to sacrifice before the Lord our God in Galgal.
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲛⲁϥ ϫⲉⲉⲛⲉ ⲡⲟⲩⲱϣ ⲙⲡϫⲟⲉⲓⲥ ⲡⲉ ϩⲛϭⲗⲓⲗ ⲛⲧϩⲉ ⲛⲥⲱⲧⲙ ⲛⲥⲁⲡⲉϩⲣⲟⲟⲩ ⲙⲡϫⲟⲉⲓⲥ ⲡⲥⲱⲧⲙ ⲥⲟⲧⲡ ⲉϩⲟⲩⲉ ⲉⲟⲩⲑⲩⲥⲓⲁ ⲉⲛⲁⲛⲟⲩⲥ ⲁⲩⲱ ⲡϫⲓⲥⲙⲏⲛ ϥⲥⲟⲧⲡ ⲉϩⲟⲩⲉ ⲉⲟⲩⲱⲧ ⲛⲟⲉⲓⲗⲉ
English: And Samuel said, Does the Lord take pleasure in whole-burnt-offerings and sacrifices, as in hearing the words of the Lord? behold, obedience is better than a good sacrifice, and hearkening than the fat of rams.
Text: 09_I Samuel_15
Coptic: ϫⲉⲡⲛⲟⲃⲉ ⲟⲩϫⲓⲙⲁⲉⲓⲛ ⲡⲉ ⲁⲩⲱ ⲟⲩⲉⲙⲕⲁϩⲛϩⲏⲧ ⲙⲛⲟⲩϩⲓⲥⲉ ⲉϣⲁⲩⲧⲣⲉ ⲟⲩⲙⲟⲕϩⲥ ϣⲱⲡⲉ ⲉⲃⲟⲗ ϫⲉⲁⲕⲥⲱϣϥ ⲙⲡϣⲁϫⲉ ⲙⲡϫⲟⲉⲓⲥ ⲛⲧⲟⲕ ϩⲱⲱⲕ ⲡϫⲟⲉⲓⲥ ⲛⲁⲥⲟϣϥⲕ ⲉⲧⲙⲧⲣⲉⲕⲣⲣⲣⲟ ⲉϫⲙⲡⲓⲥⲣⲁⲏⲗ
English: For sin is as divination; idols bring on pain and grief. Because thou hast rejected the word of the Lord, the Lord also shall reject thee from being king over Israel.
Text: 09_I Samuel_15
Coptic: ⲡⲉϫⲉⲥⲁⲟⲩⲗ ⲛⲥⲁⲙⲟⲩⲏⲗ ϫⲉⲁⲓⲣⲛⲟⲃⲉ ⲉⲃⲟⲗ ϫⲉⲁⲓⲉⲣ ⲡⲃⲟⲗ ⲙⲡϣⲁϫⲉ ⲙⲡϫⲟⲉⲓⲥ ⲁⲩⲱ ⲡⲉⲕϣⲁϫⲉ ⲁⲓⲕⲁⲁϥ ⲛⲥⲱⲓ ϫⲉⲁⲓⲣϩⲟⲧⲉ ⲛϩⲏⲧϥ ⲙⲡⲗⲁⲟⲥ ⲁⲩⲱ ⲁⲓⲥⲱⲧⲙ ⲛⲥⲁⲡⲉⲩϩⲣⲟⲟⲩ
English: And Saul said to Samuel, I have sinned, in that I have transgressed the word of the Lord and thy direction; for I feared the people, and I hearkened to their voice.
Text: 09_I Samuel_15
Coptic: ⲧⲉⲛⲟⲩ ϭⲉ ϥⲓ ⲙⲙⲁⲩ ⲙⲡⲁⲛⲟⲃⲉ ⲛⲁϩⲣⲁⲓ ⲛⲅⲕⲟⲧⲕ ⲛⲙⲙⲁⲓ ⲛⲧⲁⲟⲩⲱϣⲧ ⲙⲡϫⲟⲉⲓⲥ ⲡⲉⲕⲛⲟⲩⲧⲉ
English: And now remove, I pray thee, my sin, and turn back with me, and I will worship the Lord thy God.
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲛⲥⲁⲟⲩⲗ ϫⲉⲛϯⲛⲁⲕⲧⲟⲓ ⲁⲛ ⲛⲙⲙⲁⲕ ⲉⲃⲟⲗ ϫⲉⲁⲕⲥⲉϣϥ ⲡϣⲁϫⲉ ⲙⲡϫⲟⲉⲓⲥ ⲡϫⲟⲉⲓⲥ ⲛⲁⲥⲟϣϥⲕ ϩⲱⲱⲕ ⲉⲧⲙⲧⲣⲉⲕⲣⲣⲣⲟ ⲉϫⲙⲡⲓⲥⲣⲁⲏⲗ
English: And Samuel said to Saul, I will not turn back with thee, for thou hast rejected the word of the Lord, and the Lord will reject thee from being king over Israel.
Text: 09_I Samuel_15
Coptic: ⲁⲩⲱ ⲥⲁⲙⲟⲩⲏⲗ ⲁϥⲕⲧⲟ ⲙⲡⲉϥϩⲟ ⲉⲃⲟⲗ ⲙⲙⲟϥ ⲉⲧⲣⲉϥⲙⲟⲟϣⲉ ⲥⲁⲟⲩⲗ ⲇⲉ ⲁϥⲁⲙⲁϩⲧⲉ ⲙⲡⲧⲟⲡ ⲛⲧⲉϥϣⲉⲛⲧⲱ ⲁϥⲡⲁϩⲥ
English: And Samuel turned his face to depart, and Saul caught hold of the skirt of his garment, and tore it.
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲛⲁϥ ϫⲉⲡϫⲟⲉⲓⲥ ⲁϥⲡⲉϣ ⲧⲉⲕⲙⲛⲧⲣⲣⲟ ϩⲙⲡⲓⲥⲣⲁⲏⲗ ⲙⲡϩⲟⲟⲩ ⲉⲃⲟⲗ ϩⲛⲧⲉⲕϭⲓϫ ⲁϥⲧⲁⲁⲥⲙⲡⲉⲧϩⲓⲧⲟⲩⲱⲕ ⲡⲉⲧⲛⲁⲛⲟⲩϥ ⲉⲣⲟⲕ
English: And Samuel said to him, The Lord has rent thy kingdom from Israel out of thy hand this day, and will give it to thy neighbour who is better than thou.
Text: 09_I Samuel_15
Coptic: ⲁⲩⲱ ⲡⲓⲥⲣⲁⲏⲗ ⲛⲁⲡⲱϣ ⲛϥⲉⲣⲥⲛⲁⲩ ⲁⲩⲱ ⲡϫⲟⲉⲓⲥ ⲛⲁⲕⲧⲟϥ ⲁⲛ ⲟⲩⲇⲉ ⲛϥⲛⲁϣⲛϩⲧⲏϥ ⲁⲛ ϫⲉⲛⲉϥⲟ ⲁⲛ ⲛⲧϩⲉ ⲛⲟⲩⲣⲱⲙⲉ ⲉⲧⲣⲉϥⲣϩⲧⲏϥ ⲛⲧⲟϥ ⲉϥⲛⲁϭⲱⲛⲧ
English: And Israel shall be divided to two: and God will not turn nor repent, for he is not as a man to repent.
Text: 09_I Samuel_15
Coptic: ⲡⲉϫⲉⲥⲁⲟⲩⲗ ⲛⲥⲁⲙⲟⲩⲏⲗ ϫⲉⲁⲓⲣⲛⲟⲃⲉ ⲡϫⲟⲉⲓⲥ ⲁⲗⲗⲁ ϯⲉⲟⲟⲩ ⲛⲁⲓ ⲛⲧⲟⲟⲩⲛ ⲙⲡⲉⲙⲧⲟ ⲉⲃⲟⲗ ⲛⲛⲉⲡⲣⲉⲥⲃⲩⲧⲉⲣⲟⲥ ⲙⲡⲓⲥⲣⲁⲏⲗ ⲁⲩⲱ ⲙⲡⲉⲙⲧⲟ ⲉⲃⲟⲗ ⲙⲡⲗⲁⲟⲥ ⲛⲅⲕⲟⲧⲕ ⲛⲙⲙⲁⲓ ⲛⲧⲁⲟⲩⲱϣⲧ ⲙⲡϫⲟⲉⲓⲥ ⲡⲉⲕⲛⲟⲩⲧⲉ
English: And Saul said, I have sinned; yet honour me, I pray thee, before the elders of Israel, and before my people; and turn back with me, and I will worship the Lord thy God.
Text: 09_I Samuel_15
Coptic: ⲁⲩⲱ ⲥⲁⲙⲟⲩⲏⲗ ⲁϥⲕⲟⲧϥ ⲙⲛⲥⲁⲟⲩⲗ ⲁϥⲟⲩⲱϣⲧ ⲙⲡϫⲟⲉⲓⲥ
English: So Samuel turned back after Saul, and he worshipped the Lord.
Text: 09_I Samuel_15
Coptic: ⲁⲩⲱ ⲡⲉϫⲉⲥⲁⲙⲟⲩⲏⲗ ⲛⲁⲩ ϫⲉⲁⲛⲓⲛⲉ ⲛⲁⲅⲁⲅ ⲛⲁⲓ ⲡⲣⲣⲟ ⲙⲡⲁⲙⲁⲗⲏⲕ ⲁⲩⲱ ⲁⲅⲁⲅ ⲁϥϯ ⲙⲡⲉϥⲟⲩⲟⲓ ⲉϩⲟⲩⲛ ⲉⲣⲟϥ ⲉϥⲥⲧⲱⲧ ⲁⲩⲱ ⲡⲉϫⲉⲁⲅⲁⲅ ⲛⲁϥ ϫⲉⲉⲓⲉ ⲡⲉⲓⲙⲟⲩ ⲥⲁϣⲉ ϩⲓⲛⲁⲓ
English: And Samuel said, Bring me Agag the king of Amalec: and Agag came to him trembling; and Agag said Is death thus bitter?
Text: 09_I Samuel_15
Coptic: ⲡⲉϫⲉⲥⲁⲙⲟⲩⲏⲗ ⲛⲁϥ ϫⲉⲉⲃⲟⲗ ϫⲉⲁⲧⲉⲕⲥⲏϥⲉ ⲉⲣϩⲁϩ ⲛⲥϩⲓⲙⲉ ⲛⲁⲧϣⲏⲣⲉ ⲧⲁⲓ ⲧⲉ ⲧϩⲉ ⲉⲧⲉⲣⲉⲧⲉⲕⲙⲁⲁⲩ ⲛⲁⲣ ⲁⲧϣⲏⲣⲉ ⲉⲃⲟⲗ ϩⲛⲛⲉϩⲓⲟⲙⲉ ⲁⲩⲱ ⲥⲁⲙⲟⲩⲏⲗ ⲁϥⲕⲱⲛⲥ ⲛⲁⲅⲁⲅ ⲙⲡⲉⲙⲧⲟ ⲉⲃⲟⲗ ⲙⲡϫⲟⲉⲓⲥ ϩⲛⲅⲁⲗⲅⲁⲗⲁ
English: And Samuel said to Agag, As thy sword has bereaved women of their children, so shall thy mother be made childless among women: and Samuel slew Agag before the Lord in Galgal.
Text: 09_I Samuel_15
Coptic: ⲙⲛⲛⲥⲱⲥ ⲥⲁⲙⲟⲩⲏⲗ ⲁϥⲃⲱⲕ ⲉⲁⲣⲙⲁⲑⲁⲉⲓⲙ ⲥⲁⲟⲩⲗ ϩⲱⲱϥ ⲁϥⲃⲱⲕ ⲉϩⲣⲁⲓ ⲉⲡⲉϥⲏⲓ ⲉⲅⲁⲃⲁⲁ
English: And Samuel departed to Armathaim, and Saul went up to his house at Gabaa.
Text: 09_I Samuel_15
Coptic: ⲁⲩⲱ ⲙⲡⲉⲥⲁⲙⲟⲩⲏⲗ ϭⲉ ⲕⲟⲧϥ ⲉⲛⲁⲩ ⲉⲥⲁⲟⲩⲗ ϣⲁⲡⲉϩⲟⲟⲩ ⲙⲡⲉϥⲙⲟⲩ ⲛⲉⲣⲉ ⲥⲁⲙⲟⲩⲏⲗ ⲉⲣϩⲏⲃⲉ ⲉϫⲛⲥⲁⲟⲩⲗ ⲁⲩⲱ ⲡϫⲟⲉⲓⲥ ⲁϥⲣϩⲧⲏϥ ϫⲉⲁϥⲉⲣ ⲥⲁⲟⲩⲗ ⲛⲣⲣⲟ ⲉϫⲙⲡⲓⲥⲣⲁⲏⲗ
English: And Samuel did not see Saul again till the day of his death, for Samuel mourned after Saul, and the Lord repented that he had made Saul king over Israel.
Text: 09_I Samuel_16
Coptic: ⲡⲉϫⲉⲡϫⲟⲉⲓⲥ ⲇⲉ ⲛⲥⲁⲙⲟⲩⲏⲗϫⲉ ϣⲁⲧⲛⲁⲩ ⲉⲕⲣϩⲏⲃⲉ ⲛⲧⲟⲕ ⲉϫⲛⲥⲁⲟⲩⲗ ⲁⲩⲱ ⲁⲛⲟⲕ ⲁⲓⲥⲟϣⲃⲉϥ ⲉⲧⲣⲉϥⲣⲣⲣⲟ ⲧⲉⲛⲟⲩ ϭⲉ ⲙⲟⲩϩ ⲙⲡⲉⲕⲧⲁⲡ ⲛⲛⲉϩ ⲛⲅⲉⲓ ⲛⲧⲁϫⲟⲟⲩⲕ ϣⲁⲉⲓⲥⲥⲁⲓ ⲉϩⲣⲁⲓ ⲉⲃⲏⲑⲗⲉⲉⲙ ϫⲉⲁⲓϯϩⲧⲏⲓ ϩⲛⲛⲉϣⲏⲣⲉ ⲛⲓⲉⲥⲥⲁⲓ ⲉⲟⲩⲁ ⲉϥⲛⲁⲣⲣⲣⲟ ϩⲁⲣⲁⲧ
English: And the Lord said to Samuel, How long dost thou mourn for Saul, whereas I have rejected him from reigning over Israel? Fill thy horn with oil, and come, I will send thee to Jessae, to Bethleem; for I have seen among his sons a king for me.
Text: 09_I Samuel_16
Coptic: ⲡⲉϫⲉⲥⲁⲙⲟⲩⲏⲗ ⲙⲡϫⲟⲉⲓⲥ ϫⲉⲉⲓⲛⲁⲃⲱⲕ ⲛⲁϣ ⲛϩⲉ ⲁⲩⲱ ⲛⲧⲉⲥⲁⲟⲩⲗ ⲥⲱⲧⲙ ⲛϥⲙⲟⲟⲩⲧ ⲡⲉϫⲉⲡϫⲟⲉⲓⲥ ⲛⲁϥ ϫⲉϫⲓ ⲛⲙⲙⲁⲕ ⲛⲟⲩⲃⲁϩⲥⲉ ⲛⲉϩⲉ ⲛⲅϫⲟⲟⲥ ϫⲉⲛⲧⲁⲓⲉⲓ ⲉⲣⲑⲩⲥⲓⲁ ⲙⲡϫⲟⲉⲓⲥ
English: And Samuel said, How can I go? whereas Saul will hear of it, and slay me: and the Lord said, Take a heifer in thine hand and thou shall say, I am come to sacrifice to the Lord.
Text: 09_I Samuel_16
Coptic: ⲛⲅⲧⲱϩⲙ ⲛⲓⲉⲥⲥⲁⲓ ⲉⲧⲉⲑⲩⲥⲓⲁ ⲁⲩⲱ ϯⲛⲁⲧⲁⲙⲟⲕ ⲉⲛⲉⲧⲉⲕⲛⲁⲁⲁⲩ ⲛⲅⲧⲱϩⲥ ⲙⲡⲉϯⲛⲁⲧⲁⲙⲟⲕ ⲉⲣⲟϥ
English: And thou shalt call Jessae to the sacrifice, and I will make known to thee what thou shalt do; and thou shalt anoint him whom I shall mention to thee.
Text: 09_I Samuel_16
Coptic: ⲁⲩⲱ ⲥⲁⲙⲟⲩⲏⲗ ⲁϥⲉⲓⲣⲉ ⲛϩⲱⲃ ⲛⲓⲙ ⲛⲧⲁⲡϫⲟⲉⲓⲥ ϫⲟⲟⲩ ⲛⲁϥ ⲁϥⲉⲓ ⲉϩⲣⲁⲓ ⲉⲃⲏⲑⲗⲉⲉⲙ ⲁ ⲛⲉⲡⲣⲉⲥⲃⲩⲧⲉⲣⲟⲥ ⲛⲧⲡⲟⲗⲓⲥ ⲉⲓⲱⲣⲙ ⲛⲧⲉⲣⲟⲩⲛⲁⲩ ⲉⲣⲟϥ ⲁⲩⲱ ⲡⲉϫⲁⲩ ⲛⲁϥ ϫⲉⲧⲉⲓⲣⲏⲛⲏ ⲛⲧⲉⲕϩⲓⲏ ⲛⲉⲓⲉϩⲟⲩⲛ ⲡⲉⲧⲛⲁⲩ ⲉⲃⲟⲗ
English: And Samuel did all that the Lord told him; and he came to Bethleem: and the elders of the city were amazed at meeting him, and said, Dost thou come peaceably, thou Seer?
Text: 09_I Samuel_16
Coptic: ⲡⲉϫⲁϥ ⲛⲁⲩ ϫⲉⲧⲉⲓⲣⲏⲛⲏ ⲛⲧⲁⲓⲉⲓ ⲉⲣⲑⲩⲥⲓⲁ ⲡⲙϫⲟⲉⲓⲥ ⲧⲃⲃⲉⲧⲏⲩⲧⲛ ⲛⲧⲉⲧⲛⲉⲩⲫⲣⲁⲛⲉ ⲛⲙⲙⲁⲓ ⲙⲡϩⲟⲟⲩ ⲁⲩⲱ ⲁϥⲧⲃⲃⲟ ⲛⲓⲉⲥⲥⲁⲓ ⲙⲛⲛⲉϥϣⲏⲣⲉ ⲁϥⲧⲁϩⲙⲟⲩ ⲉⲧⲉⲑⲩⲥⲓⲁ
English: And he said, Peaceably: I am come to sacrifice to the Lord. Sanctify yourselves, and rejoice with me this day: and he sanctified Jessae and his sons, and he called them to the sacrifice.
Text: 09_I Samuel_16
Coptic: ⲁⲥϣⲱⲡⲉ ⲇⲉ ⲛⲧⲉⲣⲟⲩⲉⲓ ⲉϩⲟⲩⲛ ⲁϥⲛⲁⲩ ⲉⲉⲗⲓⲁⲃ ⲡⲉϫⲁϥ ⲉⲧⲃⲏⲏⲧϥ ϫⲉⲉⲓⲥⲡⲉⲭⲣⲓⲥⲧⲟⲥ ⲣⲱ ⲙⲡϫⲟⲉⲓⲥ ⲙⲡⲉϥⲉⲙⲧⲟ ⲉⲃⲟⲗ
English: And it came to pass when they came in, that he saw Eliab, and said, Surely the Lord's anointed is before him.
Text: 09_I Samuel_16
Coptic: ⲡⲉϫⲉⲡϫⲟⲉⲓⲥ ⲛⲥⲁⲙⲟⲩⲏⲗ ϫⲉⲙⲡⲣϭⲱϣⲧ ⲉϫⲙⲡⲉϥⲥⲁ ⲟⲩⲇⲉ ⲉϫⲛⲧϭⲟⲧ ⲛⲧⲉϥϣⲓⲏ ϫⲉϥⲣⲥⲟϣϥ ⲛⲁϩⲣⲁⲓ ϫⲉⲛⲧϩⲉ ⲁⲛ ⲉⲧⲉⲣⲉⲛⲉⲣⲱⲙⲉ ϭⲱϣⲧ ⲉⲡϩⲟ ⲉⲣⲉⲡⲛⲟⲩⲧⲉ ϩⲱⲱϥ ϭⲱϣⲧ ϫⲉⲉⲣⲉⲛⲣⲱⲙⲉ ϭⲱϣⲧ ⲉⲡϩⲟ ⲙⲙⲁⲧⲉ ⲡⲛⲟⲩⲧⲉ ⲇⲉ ⲛⲧⲟϥ ⲉϥϭⲱϣⲧ ⲉⲡϩⲏⲧ
English: But the Lord said to Samuel, Look not on his appearance, nor on his stature, for I have rejected him; for God sees not as man looks; for man looks at the outward appearance, but God looks at the heart.
Text: 09_I Samuel_16
Coptic: ⲁⲩⲱ ⲓⲉⲥⲥⲁⲓ ⲁϥⲙⲟⲩⲧⲉ ⲉⲁⲙⲓⲛⲁⲇⲁⲃ ⲁϥⲉⲓ ⲁϥⲁϩⲉⲣⲁⲧϥ ϩⲓⲧϩⲏ ⲛⲥⲁⲙⲟⲩⲏⲗ ⲡⲉϫⲉⲥⲁⲙⲟⲩⲏ ϫⲉⲙⲡⲉⲡϫⲟⲉⲓⲥ ⲥⲉⲧⲡ ⲡⲉⲓⲕⲉⲧ
English: And Jessae called Aminadab, and he passed before Samuel: and he said, Neither has God chosen this one.
Text: 09_I Samuel_16
Coptic: ⲁⲩⲱ ⲉⲓⲉⲥⲥⲁⲓ ⲁϥⲧⲁϩⲟ ⲉⲣⲁⲧϥ ⲛⲥⲁⲙⲁ ⲡⲉϫⲉⲥⲁⲙⲟⲩⲏⲗ ϫⲉⲙⲡⲉⲡϫⲟⲉⲓⲥ ⲥⲉⲧⲡ ⲡⲉⲓⲕⲉⲧ
English: And Jessae caused Sama to pass by: and he said, Neither has God chosen this one.
Text: 09_I Samuel_16
Coptic: ⲓⲉⲥⲥⲁⲓ ⲇⲉ ⲁϥⲧⲁϩⲟ ⲉⲣⲁⲧϥ ⲙⲡⲉϥⲥⲁϣϥ ⲛϣⲏⲣⲉ ϩⲓⲧϩⲏ ⲛⲥⲁⲙⲟⲩⲏⲗ ⲡⲉϫⲉⲥⲁⲙⲟⲩⲏⲗ ϫⲉⲙⲡⲉⲡϫⲟⲉⲓⲥ ⲥⲉⲧⲡ ⲗⲁⲁⲩ ϩⲛⲛⲁⲓ
English: And Jessae caused his seven sons to pass before Samuel: and Samuel said, the Lord has not chosen these.
Text: 09_I Samuel_16
Coptic: ⲡⲉϫⲉⲥⲁⲙⲟⲩⲏⲗ ⲛⲓⲉⲥⲥⲁⲓ ϫⲉⲉⲓⲉ ⲁ ⲛⲉⲕϣⲏⲣⲉ ⲟⲩⲱ ⲡⲉϫⲉⲓⲉⲥⲥⲁⲓ ⲛⲁϥ ϫⲉⲉⲧⲓ ⲡⲕⲟⲩⲓ ⲉⲛⲁⲓ ϥϣⲟⲟⲡ ⲁⲩⲱ ⲉⲓⲥ ϩⲏⲏⲧⲉ ϥⲙⲟⲟⲛⲉ ϩⲛⲛⲉⲥⲟⲟⲩ ⲡⲉϫⲉⲥⲁⲙⲟⲩⲏⲗ ⲛⲓⲉⲥⲥⲁⲓ ϫⲉϫⲟⲟⲩ ⲛⲅⲙⲟⲩⲧⲉ ⲉⲣⲟϥ ϫⲉⲛⲧⲛⲛⲁⲛⲟϫⲛ ⲁⲛ ⲉⲟⲩⲱⲙ ϣⲁⲛⲧⲉϥⲉⲓ
English: And Samuel said to Jessae, Hast thou no more sons? And Jessae said, There is yet a little one; behold, he tends the flock. And Samuel said to Jessae, Send and fetch him for we may not sit down till he comes.
Text: 09_I Samuel_16
Coptic: ⲁⲩⲱ ⲁϥϫⲟⲟⲩ ⲁϥⲛⲧϥ ⲉϩⲣⲁⲓ ⲡⲁⲓ ⲇⲉ ⲛⲉⲩⲙⲏⲣϣ ⲡⲉ ⲉϥⲟ ⲛⲥⲁⲓⲏ ⲛⲃⲁⲗ ⲉⲛⲁⲛⲟⲩϥ ⲉⲛⲁⲩ ⲉⲣⲟϥ ⲛⲁϩⲣⲁϥ ⲙⲡϫⲟⲉⲓⲥ ⲡⲉϫⲉⲡϫⲟⲉⲓⲥ ⲥⲁⲙⲟⲩⲏⲗ ϫⲉⲧⲱⲟⲩⲛ ⲛⲅⲧⲱϩⲥ ⲛⲇⲁⲩⲉⲓⲇ ⲡⲁⲓ ⲅⲁⲣ ⲟⲩⲁⲅⲁⲑⲟⲥ ⲡⲉ
English: And he sent and fetched him: and he was ruddy, with beauty of eyes, and very goodly to behold. And the Lord said to Samuel, Arise, and anoint David, for he is good.
Text: 09_I Samuel_16
Coptic: ⲁⲩⲱ ⲥⲁⲙⲟⲩⲏⲗ ⲁϥϫⲓ ⲙⲡⲧⲁⲡ ⲛⲛⲉϩ ⲁϥⲧⲱϩⲥ ⲛⲇⲁⲩⲉⲓⲇ ϩⲛⲧⲙⲏⲧⲉ ⲛⲛⲉϥⲥⲛⲏⲩ ⲁⲩⲱ ⲡⲉⲡⲛⲉⲩⲙⲁ ⲙⲡϫⲟⲉⲓⲥ ⲁϥⲃⲱϭⲉ ⲉϫⲛⲇⲁⲩⲉⲓⲇ ⲛϫⲓⲛ ⲡⲉϩⲟⲟⲩ ⲉⲧⲙⲙⲁⲩ ϣⲁⲃⲟⲗⲥⲁⲙⲟⲩⲏⲗ ⲇⲉ ⲁϥⲃⲱⲕ ⲉϩⲣⲁⲓ ⲉⲁⲣⲙⲁⲑⲁⲉⲓⲙ
English: And Samuel took the horn of oil, and anointed him in the midst of his brethren: and the Spirit of the Lord came upon David from that day forward: and Samuel arose, and departed to Armathaim.
Text: 09_I Samuel_16
Coptic: ⲁⲩⲱ ⲡⲉⲡⲛⲉⲩⲙⲁ ⲙⲡϫⲟⲉⲓⲥ ⲥⲁϩⲱⲱϥ ⲉⲃⲟⲗ ⲛⲥⲁⲟⲩⲗ ⲁⲩⲱ ⲁⲩⲡⲛⲁ ⲙⲡⲟⲛⲏⲣⲟⲛ ⲱϫⲧ ⲙⲙⲟϥ ⲛⲧⲟⲟⲧϥ ⲙⲡϫⲟⲉⲓⲥ
English: And the Spirit of the Lord departed from Saul, and an evil spirit from the Lord tormented him.
Text: 09_I Samuel_16
Coptic: ⲛϩⲙϩⲁⲗ ⲇⲉ ⲛⲥⲁⲟⲩⲗ ⲡⲉϫⲁⲩ ⲛⲁϥ ϫⲉⲉⲓⲥϩⲏⲏⲧⲉ ⲟⲩⲛ ⲟⲩⲡⲛⲉⲩⲙⲁ ⲙⲡⲟⲛⲏⲣⲟⲛ ϫⲱⲧ ⲙⲙⲟⲕ ⲛⲧⲟⲟⲧϥ ⲙⲡϫⲟⲉⲓⲥ
English: And Saul's servants said to him, Behold now, and evil spirit from the Lord torments thee.
Text: 09_I Samuel_16
Coptic: ⲙⲁⲣⲉⲛⲉⲕϩⲙϩⲁⲗ ⲧⲁⲩⲉ ⲟⲩϣⲁϫⲉ ⲙⲡⲉⲕⲙⲧⲟ ⲉⲃⲟⲗ ⲁⲩⲱ ⲛⲥⲉⲕⲱⲧⲉ ⲛⲥⲁⲟⲩⲣⲱⲙⲉ ⲉϥⲥⲟⲟⲩⲛ ⲙⲯⲁⲗⲗⲉⲓ ϩⲛⲟⲩⲕⲓⲑⲁⲣⲁ ⲛⲧⲉⲛⲉⲛⲧϥ ⲉϩⲟⲩⲛ ⲙⲡⲉⲛϫⲟⲉⲓⲥ ⲁⲩⲱ ⲉⲣϣⲁⲛⲡⲉⲡⲛⲁ ⲙⲡⲟⲛⲏⲣⲟⲛ ⲉⲓ ⲉϫⲱⲕ ⲉϥⲉⲯⲁⲗⲗⲉⲓ ϩⲛⲧⲉϥϭⲓⲛⲩⲣⲁ ⲛϥϯⲙⲧⲟⲛ ⲛⲁⲕ
English: Let now thy servants speak before thee, and let them seek for our lord a man skilled to play on the harp; and it shall come to pass when an evil spirit comes upon thee and he shall play on his harp, that thou shalt be well, and he shall refresh thee.
Text: 09_I Samuel_16
Coptic: ⲡⲉϫⲉⲥⲁⲟⲩⲗ ϭⲉ ⲛⲛⲉϥϩⲙϩⲁⲗ ϫⲉⲁⲩⲛⲁⲩ ϭⲉ ⲛⲁⲓ ⲙⲡⲣⲱⲙⲉ ⲉϥⲥⲟⲟⲩⲛ ⲙⲯⲁⲗⲗⲉⲓ ⲕⲁⲗⲱⲥ ⲛⲧⲉⲧⲛⲛⲧϥ ⲉϩⲟⲩⲛ ⲛⲁⲓ
English: And Saul said to his servants, Look now out for me a skilful player, and bring him to me.
Text: 09_I Samuel_16
Coptic: ⲟⲩⲁ ⲇⲉ ⲛⲛⲉϥϩⲙϩⲁⲗ ⲁϥⲟⲩⲱϣⲃ ⲉϥϫⲱ ⲙⲙⲟⲥ ⲛⲁϥ ϫⲉⲉⲓⲥϩⲏⲏⲧⲉ ⲁⲓⲛⲁⲩ ⲉⲩϣⲏⲣⲉ ⲛⲧⲉⲉⲓⲥⲥⲁⲓ ⲡⲉ ⲉⲃⲟⲗ ϩⲛⲃⲏⲑⲗⲉⲉⲙ ⲛⲧⲟϥ ϥⲥⲟⲟⲩⲛ ⲙⲯⲁⲗⲗⲉⲓ ⲡⲣⲱⲙⲉ ⲇⲉ ⲟⲩⲣⲉⲙⲛϩⲏⲧ ⲡⲉ ⲁⲩⲱ ⲟⲩⲣⲱⲙⲉ ⲡⲉ ⲙⲡⲟⲗⲩⲙⲓⲥⲧⲏⲥ ⲉⲩⲥⲱⲫⲟⲥ ⲡⲉ ϩⲙⲡⲉϥϣⲁϫⲉ ⲉⲩⲣⲱⲙⲉ ⲡⲉ ⲛⲁⲅⲁⲑⲟⲥ ϩⲙⲡⲛⲁⲩ ⲉⲣⲟϥ ⲁⲩⲱ ⲡϫⲟⲉⲓⲥ ⲛⲙⲙⲁϥ
English: And one of his servants answered and said, Behold, I have seen a son of Jessae the Bethleemite, and he understands playing on the harp, and the man is prudent, and a warrior, and wise in speech, and the man is handsome, and the Lord is with him.
Text: 09_I Samuel_16
Coptic: ⲥⲁⲟⲩⲗ ⲇⲉ ⲁϥϫⲟⲟⲩ ⲛϩⲉⲛⲃⲁⲓϣⲓⲛⲉ ⲉⲣⲁⲧϥ ⲛⲓⲉⲥⲥⲉ ⲉϥϫⲱ ⲙⲙⲟⲥ ϫⲉⲧⲛⲛⲟⲟⲩ ⲛⲁⲓ ⲙⲡⲉⲕϣⲏⲣⲉ ⲗⲁⲩⲉⲓⲇ ⲉⲧϩⲛⲛⲉⲕⲉⲥⲟⲟⲩ
English: And Saul sent messengers to Jessae, saying, Send to me thy son David who is with thy flock.
Text: 09_I Samuel_16
Coptic: ⲓⲉⲥⲥⲁⲓ ⲇⲉ ⲁϥϫⲓ ⲛⲟⲩϣⲓ ⲛⲛⲟⲉⲓⲧ ⲙⲛⲟⲩϩⲱⲧ ⲛⲏⲣⲡ ⲁⲩⲱ ⲟⲩⲙⲁⲥ ⲛⲃⲁⲁⲙⲡⲉ ⲁϥϫⲟⲟⲩⲥⲟⲩ ⲛⲥⲁⲟⲩⲗ ⲉⲃⲟⲗ ϩⲓⲧⲟⲟⲧϥ ⲛⲇⲁⲩⲉⲓⲇ ⲡⲉϥϣⲏⲣⲉ
English: And Jessae took a homer of bread, and a bottle of wine, and one kid of the goats, and sent them by the hand of his son David to Saul.
Text: 09_I Samuel_16
Coptic: ⲁⲩⲱ ⲇⲁⲩⲉⲓⲇ ⲁϥⲃⲱⲕ ⲉϩⲟⲩⲛ ϣⲁⲥⲁⲟⲩⲗ ⲉϥϩⲁⲣⲁⲧϥ ⲉϥϥⲓ ⲛⲛⲉϥⲥⲕⲏⲩⲉ
English: And David went in to Saul, and stood before him; and he loved him greatly; and he became his armour-bearer.
Text: 09_I Samuel_16
Coptic: ⲁⲩⲱ ⲥⲁⲟⲩⲗ ⲁϥϫⲟⲟⲩ ⲉⲣⲁⲧϥ ⲛⲛⲓⲉⲥⲥⲁⲓ ⲉϥϫⲱ ⲙⲙⲟⲥ ⲛⲁϥ ϫⲉⲙⲁⲣⲉⲇⲁⲩⲉⲓⲇ ϭⲱ ϩⲁϩⲧⲏⲓ ϫⲉⲁϥϭⲛ ⲭⲁⲣⲓⲥ ⲛⲁϩⲣⲁⲓ
English: And Saul sent to Jessae, saying, Let David, I pray thee, stand before me, for he has found grace in my eyes.
Text: 09_I Samuel_16
Coptic: ⲁⲩⲱ ⲉⲣϣⲁⲛⲡⲉⲡⲛⲁ ⲙⲡⲟⲛⲏⲣⲟⲛ ⲉⲓ ⲉϩⲣⲁⲓ ⲉϫⲛⲥⲁⲟⲩⲗ ⲇⲁⲩⲉⲓⲇ ϣⲁϥϫⲓ ⲛⲧⲉϥϭⲓⲛⲏⲣⲁ ϩⲛⲧⲉϥϭⲓϫ ⲉϥⲯⲁⲗⲗⲉⲓ ⲁⲩⲱ ϣⲁⲣⲉⲥⲁⲟⲩⲗ ⲙⲧⲟⲛ ⲛⲧⲉⲡⲁⲓ ϣⲱⲡⲉ ⲛⲁⲅⲁⲑⲟⲛ ⲛⲧⲉⲡⲉⲡⲛⲉⲩⲙⲁ ⲙⲡⲟⲛⲏⲣⲟⲛ ⲥⲁϩⲱⲱϥ ⲉⲃⲟⲗ ⲙⲙⲟϥ
English: And it came to pass when the evil spirit was upon Saul, that David took his harp, and played with his hand: and Saul was refreshed, and it was well with him, and the evil spirit departed from him.
Text: 09_I Samuel_18
Coptic: ⲛⲉⲧⲭⲟⲣⲉⲩⲉ ⲇⲉ ⲁⲩⲉⲓ ⲉⲃⲟⲗ ϩⲏⲧϥ ⲛⲇⲁⲩⲉⲓⲇ ⲉⲃⲟⲗ ϩⲛⲛⲉⲡⲟⲗⲓⲥ ⲧⲏⲣⲟⲩ ⲙⲡⲓⲥⲣⲁⲏⲗ ⲙⲛⲛⲉⲩⲕⲟⲩⲕⲙ ⲁⲩⲱ ⲛⲉⲩⲕⲩⲙⲃⲁⲗⲟⲛ ϩⲛⲟⲩⲣⲁϣⲉ
English: And there came out women in dances to meet David out of all the cities of Israel, with timbrels, and with rejoicing, and with cymbals.
Text: 09_I Samuel_18
Coptic: ⲁⲩⲱ ⲛⲉⲩϩⲓⲟⲙⲉ ⲁⲩϩⲙⲟⲟⲥ ⲉⲩϩⲱⲥ ⲉⲩⲥⲱⲃⲉ ⲉⲩϫⲱ ⲙⲙⲟⲥ ϫⲉⲥⲁⲟⲩⲗ ⲁϥⲡⲁⲧⲁⲥⲥⲉⲓ ϩⲛⲛⲉϥϣⲟ ⲇⲁⲩⲉⲓⲇ ϩⲱⲱϥ ϩⲛⲛⲉϥⲧⲃⲁ
English: And the women began the strain, and said, Saul has smitten his thousands, and David his ten thousands.
Text: 09_I Samuel_18
Coptic: ⲁⲩⲱ ⲡⲉⲓϣⲁϫⲉ ⲁϥϣⲱⲡⲉ ⲙⲡⲟⲛⲏⲣⲟⲛ ⲉⲙⲁⲧⲉ ⲛⲁϩⲣⲁϥ ⲛⲥⲁⲟⲩⲗ ⲉⲧⲃⲉⲡⲉⲓϣⲁϫⲉ ⲛⲧⲁⲩϫⲟⲟϥ ⲉⲩϫⲱ ⲙⲙⲟⲥ ϫⲉⲛⲉⲧⲃⲁ ⲁⲩⲧⲁⲁⲩ ⲛⲇⲁⲩⲉⲓⲇ ⲁⲛⲟⲕ ϩⲱ ⲁⲩϯ ⲛϣⲟ ⲛⲁⲓ
English: And it seemed evil in the eyes of Saul concerning this matter, and he said, To David they have given ten thousands, and to me they have given thousands. And what more can he have but the kingdom?
Text: 09_I Samuel_18
Coptic: ⲥⲁⲟⲩⲗ ⲇⲉ ⲛⲉⲣⲉ ⲡⲉϥϩⲏⲧ ⲕⲟⲗϫ ⲉⲣⲟϥ ⲉⲇⲁⲩⲉⲓⲇ ⲛϫⲓⲛ ⲡⲉϩⲟⲟⲩ ⲉⲧⲙⲙⲁⲩ ϣⲁⲃⲟⲗ
English: And Saul eyed David from that day and onward.
Text: 09_I Samuel_18
Coptic: ⲁⲥϣⲱⲡⲉ ⲇⲉ ⲙⲛⲛⲥⲁⲡⲉϩⲟⲟⲩ ⲉⲧⲙⲙⲁⲩ ⲁⲩⲡⲛⲁ ⲙⲡⲟⲛⲏⲣⲟⲛ ⲉⲓ ⲉϫⲛⲥⲁⲟⲩⲗ ⲁϥⲡⲣⲟⲫⲏⲧⲉⲩⲉ ϩⲛⲧⲙⲏⲧⲉ ⲙⲡⲉϥⲏⲓ ⲕⲁⲧⲁⲧϩⲉ ⲟⲛ ⲙⲙⲏⲛⲉ ⲁⲩⲱ ⲧⲗⲟⲅⲭⲏ ⲛⲉⲥϩⲛ ⲧϭⲓϫ ⲛⲥⲁⲟⲩⲗ
English: And it came to pass on the morrow that an evil spirit from God fell upon Saul, and he prophesied in the midst of his house. And David was playing on the harp with his hand, according to his daily custom. And Sauls spear was in his hand.
Text: 09_I Samuel_18
Coptic: ⲥⲁⲟⲩⲗ ⲇⲉ ⲁϥⲛⲁⲩ ⲉⲧⲗⲟⲅⲭⲏ ⲡⲉϫⲁϥ ϫⲉϯⲛⲁⲣⲁϩⲧ ⲇⲁⲩⲉⲓⲇ ϩⲛⲧⲁⲓ ⲛⲧⲉⲣⲉϥⲛⲟϫⲥ ⲇⲉ ⲉⲇⲁⲇⲁϥⲡⲟϣⲥϥ ϩⲁⲡϩⲟ ⲛⲥⲁⲟⲩⲗ ⲁⲥⲧⲱⲝ ⲉⲧϫⲟ
English: And Saul took his spear and said, I will smite David even to the wall. But David escaped twice from his presence.
Text: 09_I Samuel_18
Coptic: ⲁⲩⲱ ⲥⲁⲟⲩⲗ ⲁϥⲣϩⲟⲧⲉ ϩⲁⲧϩⲏ ⲛⲇⲁⲩⲉⲓⲇ
English: And Saul was alarmed on account of David.
Text: 09_I Samuel_18
Coptic: ⲁϥⲧⲣⲉϥⲗⲟ ϩⲁⲡⲉϥϩⲟ ⲁϥⲕⲁⲑⲓⲥⲧⲁ ⲙⲙⲟϥ ⲛⲭⲓⲗⲓⲁⲣⲭⲟⲥ ⲛⲁϥ ⲁⲩⲱ ⲛⲉϥⲙⲟⲟϣⲉ ⲉⲃⲟⲗ ⲁⲩⲱ ⲛⲉϥⲛⲏⲩ ⲉϩⲟⲩⲛ ϩⲓⲧϩⲏ ⲙⲡⲗⲁⲟⲥ
English: And he removed him from him, and made him a captain of a thousand for himself; and he went out and came in before the people.
Text: 09_I Samuel_18
Coptic: ⲇⲁⲩⲉⲓⲇ ⲇⲉ ⲛⲉϥⲟ ⲛⲣⲙⲛϩⲏⲧ ϩⲛⲛⲉϥϩⲓⲟⲟⲩⲉ ⲧⲏⲣⲟⲩ ⲉⲣⲉⲡϫⲟⲉⲓⲥ ⲛⲙⲙⲁϥ
English: And David was prudent in all his ways, and the Lord was with him.
Text: 09_I Samuel_18
Coptic: ⲁⲩⲱ ⲥⲁⲟⲩⲗ ⲁϥⲛⲁⲩ ϫⲉⲛⲧⲟϥ ⲇⲁⲩⲉⲓⲇ ϥⲟ ⲛⲣⲉⲙⲛϩⲏⲧ ⲉⲙⲁⲧⲉ ⲁϥⲣϩⲟⲧⲉ ϩⲁⲧⲉϥϩⲏ
English: And Saul saw that he was very wise, and he was afraid of him.
Text: 09_I Samuel_18
Coptic: ⲡⲓⲥⲣⲁⲏⲗ ⲇⲉ ⲧⲏⲣϥ ⲙⲛⲓⲟⲩⲇⲁ ⲛⲉⲩⲙⲉ ⲛⲇⲁⲩⲉⲓⲇ ⲉⲃⲟⲗ ϫⲉⲛⲧⲟϥ ⲛⲉϥⲛⲏⲩ ⲉϩⲟⲩⲛ ⲁⲩⲱ ⲛⲉϥⲛⲏⲩ ⲉⲃⲟⲗ ϩⲓⲧϩⲏ ⲙⲡⲗⲁⲟⲥ
English: And all Israel and Juda loved David, because he came in and went out before the people.
Text: 09_I Samuel_18
Coptic: ⲡⲉϫⲉⲥⲁⲟⲩⲗ ⲉϩⲟⲩⲛ ϩⲛⲇⲁⲩⲉⲓⲇ ϫⲉⲉⲓⲥⲧⲁⲛⲟϭ ⲛϣⲉⲉⲣⲉ ⲙⲉⲣⲟⲃ ϯⲛⲁⲧⲁⲁⲥ ⲛⲁⲕ ⲛⲥϩⲓⲙⲉ ⲡⲗⲏⲛ ϣⲱⲡⲉ ⲛⲁⲓ ⲛⲟⲩϣⲏⲣⲉ ⲛⲇⲩⲛⲁⲧⲟⲥ ⲛⲅⲡⲟⲗⲉⲙⲉⲓ ⲙⲛⲛⲉϫⲁϫⲉ ⲙⲡϫⲟⲉⲓⲥ ⲥⲁⲟⲩⲗ ⲇⲉ ⲁϥϫⲟⲟⲥ ϫⲉⲛⲛⲉⲧⲁϭⲓϫ ϣⲱⲡⲉ ϩⲓϫⲱϥ
English: And Saul said to David, Behold my elder daughter Merob, I will give her to thee to Wife, only be thou to me a mighty man and ght the wars of the Lord. And Saul said, Let not my hand be upon him, but the hand of the Philistines shall be upon him.
Text: 09_I Samuel_18
Coptic: ⲡⲉϫⲉⲇⲁⲩⲉⲓⲇ ϫⲉⲁⲛⲅ ⲛⲓⲙ ⲁⲛⲟⲕ ⲁⲩⲱ ⲟⲩ ⲛⲉ ⲛⲉⲥⲩⲅⲅⲉⲛⲉⲓⲁ ⲙⲡⲁⲉⲓⲱⲧ ϩⲙⲡⲓⲥⲣⲁⲏⲗ ϫⲉⲉⲓⲉϩⲙⲟⲟⲥ ⲙⲛⲧϣⲉⲉⲣⲉ ⲙⲡⲣⲣⲟ
English: And David said to Saul, Who am I, and What is the life of my fathers family in Israel, that I should be the kings sonin-law?